***Գավառի ավագ դպրոց***

Հերթական ատեստավորման ենթական ուսուցիչների

վերապատրասնտման դասընթաց

***Հոտազոտական աշխատանք***

Թեմա՝ Համագործակցային մեթոդի արդյունավետությունը քիմիայի

դասավանդման ընթացքում

Հետազոտող ուսուցիչ՝ Սաթենիկ Փոքրիկյան

Ղեկավար՝ Արմինե Գափոյան

Գավառ 2022

***Բովանդակություն***

1. Ներածություն
2. Համագործակցային ուսունցման մեթոդները
3. Փորձարարական մաս
4. Եզրակացություն
5. Գրականության ցանկ

***Ներածություն***

Համագործակցային ուսուցումն այսօր իրապես կարևոր մոտեցում է ապագա հասարակության մեջ հաջողություն ունենալու համար անհրաժեշտ հմտությունների ձեռք բերման հարցում: Այս մոտեցումը զուտ բովանդակային ուսուցման միջոց չէ, այն նաև արժեքավոր է ինքնին:

Նախ, համագործակցային ուսուցման ընթացքում մենք կարող ենք իրապես կենտրոնանալ միմյանց հետ արդյունավետ և ստեղծագործաբար աշխատել սովորելու վրա (սոցիալական հմտություններ), երկրորդ՝ մտապահելուց զատ համագործակցային ուսուցումը ընդլայնում է նաև տեղեկատվության կիրառման հնարավորությունները (տեղեկատվության մշակման հմտություններ), երրորդ՝ համագործակցային ուսուցման կիրառման դեպքում մենք ստիպված ենք ուրվագծել նպատակներ և կայացնել որոշումներ, որի

ընթացքում սովորում ենք մտքեր փոխանակել մեր գործընկերների հետ, ունենալ հետադարձ կապ (ինքնազարգացման հմտություններ), վերջապես համագործակցային ուսուցման պատշաճ կիրառումը կարող

է նպաստել ամենատարբեր բովանդակութուն ունեցող նյութերի արդյունավետ սովորելուն:

Համագործակցային ուսուցումը լայն տարածում է գտել աշխարհում: Այն ավելի ու ավելի է օգտագործվում, որպես աշխատանքային դասավանդման և ուսուցման նոր մոտեցում կամ ռազմավարություն:

Համագործակցային ուսուցումը կենտրոնանում է աշխատանքային հմտությունների գնահատման, քննարկման և բարելավման վրա, ինչը նպաստում է յուրաքանչյուրի մասնակցության ապահովմանը:

Անհրաժեշտություն է առաջացել համագործակցելու, սովորելու և աշխատելու համագործակցորեն:

Դասավանդման խնդիրների լուծման նպատակով համագործակցային ուսուցումը ուսուցիչների կողմից փորձարկվող միջոցներից մեկն է։

Խիստ կարևոր է իրարից տարբերել ավանդական խմբային աշխատանքը և համագործակցային ուսուցումը։ Ուսուցիչներից շատերն են դասավանդման ընթացքում կիրառում խմբային աշխատանքը, սակայն քչերն ունեն ուսուցման գործընթացում համագործակցային ուսուցման հիմնական տարրերն ու մեթոդները ինտեգրելու համար անհրաժեշտ վարպետություն։ Հենց այդ պատճառով, համագործակցային ուսուցումը քիչ է կիրառվում դասարանում, և դպրոցում կիրառվող փոքր խմբերով աշխատանքներն ավելի շատ խմբային աշխատանքներ են, քան համագործակցային ուսուցում։ «Ուսուցումը համագործակցային կլինի այն դեպքում, երբ աշակերտները միասին, զույգերով կամ փոքր խմբերով աշխատում են մի ընդհանուր խնդիր լուծելու, մի ընդհանուր թեմա հետազոտելու կամ նոր միտք, նորարարություն իրականացնելու համար: Իմ նպատակն է քիմիայի դասավանդման ընթացքում ուսումնասիրել համագործակցային մեթոդի արդյունավետությունը աշակերտների առաջադիմության վրա:

***Համագործակցային ուսուցման գաղափարախոսությունն ու մեթոդները***

«Առանց իր անդամների համագործակցության հասարակությունը չի կարող գոյատևել: Մարդկային հասարակությունը գոյատևել է քանի որ նրա անդամների համագործակցությամբ գոյատևումը դարձել է հնարավոր…»

Աշլեյ Մոնտագյու

Համագործակցային ուսուցման կիրառման պատմությունը գալիս է դեռևս անտիկ ժամանակներից:

Հազարավոր տարիներ առաջ Թալմուդը պնդում էր հետևյալը. Թալմուդը հասկանալու համար յուրաքանչյուրը պետք է ունենա ուսուցման գործընկեր: Իսկ հին Հռոմեացի Փիլիսոփա Սենեկան պնդում

էր, որ սովորեցնողը սովորում է կրկնակի:

17-րդ դարում Կոմենսկին հավատում էր, որ սովորողները շահում են երկու դեպքում էլ, երբ սովորում են ուրիշներից, կամ սովորեցնում են ուրիշին: 1700-ականների Անգլիայում լայնորեն կիրառվում էր սովորողների փոխադարձ ուսուցման գաղափարը:

Հետագայում՝ 1800-ական թվականներին ԱՄՆ -ում հանրային դպրոցների բացամանը զուգընթաց սկսվեց լայնորեն օգտագործվել համագործակցային ուսուցումը:

Ջոն Դյուին լայնորեն տարածում եր սովորողների խմբային աշխատանքի գաղափարը, որպես իր կողմից մշակված «ուսուցման ծրագրային մեթոդի» բաղադրիչ: Մեխանիկական մտապահման և դոգմատիկ կանոնների փոխարեն նա կենտրոնանում է «սովորել կատարելով» գաղափարի վրա: Ըստ Դյուի ուսուցումը պետք է կենտրոնանա ժողովրդավարական գործընթացների վրա, իսկ դասարանը պետք է արտացոլի ընդհանրական հասարակությունը և դառնա իրական կյանքի լաբորատորիա:

Անցած դարասկզբին Ռուսաստանում նույնպես մեծ էր հետաքրքրությունը այդ մոտեցման նկատմամբ: Հայտնի մանկավարժ, գիտնական Շացկին իր հիմնադրած «Settiement» -ում հիմքում դրեց

համագործակցության գաղափար:

1918 թվականին ուկրանիացի հայտնի մանկավարժ Ռիվինը խմբային աշխատանքի շնորհիվ հասավ նրան, որ սովորողները 10 ամսում յուրացրին գիմնազիայի ամբողջ դասընթացը:

ՈՒսուցման խմբային մոտեցումների նկատմամբ հետաքրքրությունը վերածնվեց 1970-80 թվականներին: Կրթության համակարգը մշտապես գործել ու զարգացել է կոնկրետ հասարակական

միջավայրում: Կարևոր է այն հանգամանքը, որ կրթուոյուն համաքայլ ընթանա ժամանակի փոփոխություններին: Այսօր դասապրոցեսի արտաքին աշխարհի առնչությունները ավելի ամնիջական են, ինչը նշանակում է , որ անհնար է արդյունավետ դասավանդել առանց հասկանալու և հաշվի առնելու, թե ինչպես է փոփոխվում աշխարհը:

Կրթական համակարգի ներկա բարեփոխումները բխում են հասարակական փոփոխությունների ու զարգացման տրամաբանությունից և միտված են ձևավորելու այնպիսի կրթական համակարգ, որը արդյունավետորեն կծառայի հասարակական պահանջներին: Սոցիալական փոփոխությունների զուգընթաց վերանայվում ու վերաիմաստավորվում են նաև կրթության նպատակները.

1. Ակադեմիական իմացության

2. Մտածողության հմտությունների

3. Սոցիալական հմտությունների

4. Ինքնիմացության և ինքնաճանաչողության հմտությունների զարգացումը:

Հայտնի մասնագետների կարծիքով միմյանց հետ, միմյանցից սովորելը՝ համագործակցային ուսուցում, էլ ավելի մեծ հնարավորություն է ընձեռում ակադեմիական գիտելիքները ընդլայնելու և խորացնելու համար: Մյուս երեք նպատակները այն գործիքներն են, որոնց միջոցով ձեռք են բերվում և նպատակային են կիրառվում ակադեմիական գիտելիքները:

Համագործակցային ուսուցման կարևորագույն հետևանքը անձի զարգացման ու անհատականության ձևավորումն է, քանի որ անհատականությունը ձևավորվում է մարդկանց հետ շփման արդյունքում:

Մարդկանց հետ փոխառնչվելու արդյունքում մենք ավելի լավ ենք հասկանում ինքներս մեզ:

Համագործակցային ուսուցման մեկ այլ դրական արդյունք է կյանքի որակը, քանի որ մարդիկ իրենց կյանքում կարիք ունեն արդյորնավետ փոխհարաբերությունների:

Դրական և աջակցող փոխհարաբերությունները մարդկանց հետ ունեն մեծ ազդեցություն հոգեբանական առողջության վրա:

Սթրեսի հաղթահարման ունակությունը ևս հետևանք է համագործակցային ուսուցման:

Ֆիզիկական առողջության համար ևս նպաստավոր են դրական և աջակցող փոխհարաբերությունները: Ըստ Ջոնսոնների հետազոտությունների համագործակցային ուսուցումը կարելի է կիրառել բոլոր դասարաններում, բոլոր ուսումնական դասընթացներում, տնեսական, տարիքային, ազգային միջավայրերում: Համագործակցային ուսուցման արդյունքը՝

1. բարձր առաջադիմությունն է և արդյունավետությունը,
2. ավելի աջակցող և նվիրված հարաբերությունները
3. հեգեբանական առողջության, բանիմացության, ինքնաարժևորման ավելի բարձր աստիճանը

Համագործակցային ուսուցումը համատեղ սովորելու եղանակ է, երբ խմբի յուրաքանչյուր անդամ կամ ամբողջ դասարանը ներգրավված են ակտիվորեն և գիտելիքը մշակվում ու հարմարեցվում է վերափոխման միջոցով: Համագործակցային ուսուցումը դա սովորելն է խոսելու միջոցով, երբ մեկը մյուսին օգնում է ըմբռնելու նյութը: Համագործակցային ուսուցումը ունի նաև հիմնարար առավելություններ: Մղում է աշակերտներին լավ սովորելու, աշակերտների համար ստեղծվում է բարենպաստ միջավայր, որտեղ նրանք կարողանում են արտահայտել իրենց ուժեղ կողմերը: Մարդը ամենաշատը սովորում է սովորեցնելիս: Մյուսը սովորեցնելով ընդունակ աշակերտը ավելի լավ է սովորում: Համագործակցային ուսուցման իմաստն է՝

1. Յուրաքանչյուր անհատի դարձնել ուժեղ անձնավորություն ժամանակակից հասարակության մեջ
2. Յուրաքանչյուր անձի դարձնել ակտիվ և կարող լինելու խմբի անդամ և համագործակցելու

Համագործակցային ուսուցման տարբեր մեթոդներ կան, որոնք ունեն և՛ մնամություններ, և՛ տարբերություններ: Այդ մեթոդներն են՝

1. Աշակերտների թիմային առաջադիմություն
2. Խճանկար
3. Շրջագայություն պատկերասրահում
4. Խմբային հետազոտություն

«Աշակերտների թիմային առաջադմություն» մեթոդը մշակել է Ջոն Հոփկինսի համալսարանի պրոֆեսր Ռոբերտ Սլավին: Այս մեթոդը խթանում է համագործակցությունը և մասնակցությունը: Գնահատման այնպիսի համակարգ է կիրառվում, որի ժամանակ աշակերտը շահագրգռված է խմբի բոլոր անդամների ուսումնառությամբ: Այս մեթոդի առավելություններից մեկն էլ այն է որ հնարավորություն է տրվում գնահտահելու և՛ առանձին աշակերտներին, և՛ խմբին:

«Խճանկար» մեթոդի ժամանակ աշակերտները ծանոթանում է ուսումնական նյութի որոշակի հատվածի ասպեկտի կամ հինախնդրի և ուսուցանում դասընկերներին:

«Շրջագայություն պատկերասրահում» մեթոդը «Խճանկար»-ի տարատեսակ է, որի նպատակն է փոխանակել տեղեկություններ, մշակել գաղափարներ և կատարել անդրադարձ: Նաև զարգացնել ինքնուրույն աշխատելու, լսելու, քննադատաբար և ստեղծագործաբար մտածելու, ցածրաձայն խոսելու և աշխատանքի արդյունքը ներկայացնելու հմտություններ:

Խմբային հետազոտության մեթոդի դեպքում աշակերտները խմբովի աշխատում են կոնկրետ խնդրի վրա: Այս դեպքում աշակերտները յուրացնում են բովանդակությունը, զարգացնու են համագործակցային աշխատանքի հմտություններ:

Դասարան 7-րդ

Թեմա – Քիմիական կապ

Դասի նպատակն է՝

* Իմանա քիմիական կապ և նրա տեսակները
* Հասկանա կապի առաջացման հնարավոր եղանակները

Կարողանա

* Բացատրել քիմիական կապի տեսակները
* Համեմատի կապի տեսակները
* Տարբերի տարբեր քիմիական կապով միացությունները

Նոր նյութի ուսումնասիրության դաս. ներկայացնել քիմիական կապի առաջացնումը ըստ տարրերի ատոմնարերի էլեկտրաբացասականության արժեների: Դիտարկել բոլոր դեպքերը: Դասի բացատրման ժամանակ աշակերտները կկատարեն նշումներ: Ապա բաժանել քարտեր, որոնց վրա կլինեն անհատական առաջադրանքներ և հայտորոշիչ թեստ: Հայտորոշիչ թեստի արդյունքում պարզ դարձավ, որ աշակերտներից 4-ը տվել էին ճիշտ պատասխաններ, 8 աշակերտներ ունեին և՛ ճիշտ, և՛ մեկական սխալ պատասխաններ: 4-ը կիսով չափ սխալ էր պատասխանել, իսկ մնացած 4-ը ունեին ընդամենը մեկական ճիշտ պատասխան:

Առաջին օրվա դասի արդյունքում գրանցում ենք տվյալները և գալիս այն եզրակացության, որ ցածր աձաջադիմությամբ աշակերտները նյութերը լավ չեն յուրացրել և պետք է նախաձեռնել որոշակի քայլեր, որպեսզի բարձրացվի աշակերտների առաջադիմությունը:

Օր 2-րդ. Դասի սկզբում աշակերտներին բաժանել 5 հոգանոց 4 տարրասեռ խմբերի: Նրանցից յուրաքանչյուրին առաջադրել հետևյալ հարցերը.

Խումբ I – ներկայացնել միևնույն էլէկտրաբացասականությամբ տարրերի ատոմների միջև կապի ռաջացումը:

Խումբ II – առաջադրել տարբեր էլեկտրաբացասականությամբ տարրի ատոմների միջև կապի առաջացումը:

Խումբ III – σ կապի առաջացումը

Խումբ IV – ¶ կապի առաջացումը

Արդեն առաջադրանքները խմբերին տալ խաչաձև.

Խումբ I – բերված միացություններից որում է առկա 2¶ կապ՝ N2, F2, Cl2

Խումբ II – Ո՞ր մոլեկուլում է առաջացել σ որում ¶ կապ՝ H2, O2, N2

Խումբ III – Ներկայացված շարքում նշել կապի տեսակները՝ F2, ZnՕ, Zn, ZnF2

Խումբ IV – N-H ատոմների միջև քիմիական կապի ընդհանրացված էլեկտրոնային զույգը դեպի որ ատոմն է տեղաշարժված:

Դասի ավարտին տալ հայտորոշիչ թեստ և ստուգել նյութի յուրացումը: Հիմնվելով արդյունքների վրա կարեի է եզրակացնել, որ դասն ավելի արդյունավետ էր և նկատվում է առաջադիմության աճ:

Օր 3-րդ. Դասն անցկացնել «Շրջագայություն պատկերասրահում» մեթոդով: Խմբերին առաջարկել պարաստել պլաստիլինե մոդելներ կովալենտ և իոնական կապերով, և պատրաստել պաստառներ: Յուրաքանչյուր խումբ մեկնաբանում է իր պաստառը: Դասն ավարտել հայտորոշիչ թեստի լրացմամբ: Թեստի արդյունքները վկայում են այն մասին, որ կրկին գրանցվել է առաջադիմության աճ:

***Եզրակացություն***

Ուսուցման բազմազան մեթոդներին տիրապետելը ուսուցչի արդյունավետ աշխատանքի նախապայմաններից է: Համագործակցային ուսուցումը նպաստում է աշակերտների ինքնուրույն մատծողության զարգացմանը, սովորել սովորելու կարողությանը, աշակերտների միջև փոխադարձ ճիշտ հարաբերությունների ձևավորմանը: Այս և բազմազան հմտություններ օգտագործում ենք ուսումնառության գործընթացում այն դարձնելով արդյունավետ, զուգահեռաբար նրանց մեջ ձևավորելով անհրաժեշտ հմատություններ և կարողություններ:

***Գրականություն***

1. Վարդումյան, Ա. Հողյաննիսյան, Գ. Վարելլա «Ժամանակակից մանկավարժական մոտեցումներ: Մասնագիտական զարգացում», Երևան, «Նոյան տապան», հրատ. 2003
2. Ա. Արնաուդյան, Ա. Գյուլբուդաղյան, Ս. Խրիմյան, Մ. Պետրոսյան (2004), «Մասնագիտական զարգացման ձեռնարկ». ԿԱԻ, Երևան:
3. Ջինի Լ. Սթիլ, Քուրթիս Ս. Մերեդիթ և Չարլզ Թեմփլ «Համագործակցային ուսումնառություն», 1988թ.